
Stavskonferencen  i 
Københavns  Stav 
den  3*  og  4*  november  1995 


At  finde  glæde! 
Under  temaet  »at 
finde  glæde«  mødtes 
medlemmer,  gæster 
og  ledere  i  bygningen 
på  Maglegårds  Allé 
nord  for  København 
til  Københavns  Stavs 
halvårlige  stavs- 
konference.  Bo  G. 
Wennerlund,  præsi- 
dent for  templet 
i  Stockholm,  var 
inviteret  til  at  tale 
ved  konferencens 
to  hovedmøder  om 
søndagen. 
Staven  var  endnu 
engang  nødsaget  til 
at  opdele  søndagens 
hovedmøde  i  to. 


Stav spræsident  Johan  Koch 
Københavns  Stav 

Om  missionering 

»Ved  stavspræstedømme- 
mødet  kaldte  jeg  alle  brød- 


rene til  at  gå  ud  en  dag  om 
måneden  sammen  med  mis- 
sionærerne. Jeg  vil  i  dag 
gerne  give  søstrene  det 
samme  kald. 

Jeg  kan  love  jer,  at  vi  vil 
blive  velsignet. 

Om  medlemskab 
af  kirken 

Da  han  kaldte  os  til  at  være 
medlemmer  af  Kirken  tog 
han  os  ud  af  verden. 

»Vi  er  i  verden,  men  vi 
behøver  ikke  at  være  som 
verden.« 

Stavspræsidenten  citere- 
de Bo  G.  Wennerlund, 
præsident  for  templet  i 
Stockholm: 

»Det  er  alvorligt  ikke  at 
være  medlem  af  Kirken. 
Det  er  mere  alvorligt  at  væ- 
re medlem,  men  det  er  mest 
alvorligt  at  være  medlem 
og  ikke  tage  det  alvorligt.« 

Om  ægteskabet 

Det  er  nødvendigt  at  vi  ar- 
bejder i  vores  ægteskaber 
for  at  gøre  dem  stærkere. 
Lucifer  arbejder  alt  for 
hårdt  for  at  ødelægge  ægte- 
skaberne, og  han  har  meget 
stor  succes.  Klokkerne  rin- 
ger af  glæde  i  helvedet,  når 
ægteskaberne  går  i  stykker. 

Når  1  begynder  at  tænke 
tanker,  I  ikke  skulle  tænke, 
vil  jeg  opfordre  jer  til,  at  1 
så  også  hører  klokkerne  rin- 
ge, og  en  vis  herre  fryde  sig. 


Jens  Kristoffersen 
Førsterådgiver  i  stavs- 
præsidentskabet 
i  Københavns  Stav. 

Om  musik  i  Kirken 

Hvis  du  finder  glæder  ved 
at  synge  Kirkens  salmer,  så 
vis  det. 

Om  missionering 

Hvis  du  finder  glæde  ved  at 
dele  evangeliet,  så  vis  det. 
Et  smil  eller  et  varmt  hånd- 
tryk er  velkommen. 

Om  kristendommen 

På  spørgsmålet  om,  hvorfor 
vi  ikke  har  kors  i  vores 
templer  eller  kirkebygnin- 
ger, citerede  bror  Kristoffer- 
sen præsident  Hinckley: 
»Vores  symbol  på  kri- 
stendommen er  den  måde, 
vore  medlemmer  lever  på.« 

Om  omvendelse 

Det  er  en  velsignet  mand 
eller  kvinde,  der  kender  be- 
tydningen af  omvendelsens 
mirakel. 

Om  at  handle  i  nuet 

Hvis  du  ikke  beder  dagligt, 
så  gør  det  nu. 


Hvis  du  har  moralske  pro- 
blemer, så  stop  det  nu. 

Hvis  du  ikke  studerer 
dagligt,  så  begynd  nu. 

Vær  forældre  eller  ægte- 
fæller nu. 

Hvis  du  ikke  holder  fa- 
milieaften, så  gør  det  nu. 

Hold  visdomsordet  nu. 

Betal  din  tiende  nu. 

Hvis  du  ønsker  at  blive 
elsket  mere,  så  elsk  selv  mere. 


Ole  Madsen 
Andenrådgiver  i  stavs- 
præsidentskabet 
i  Københavns  Stav: 

Om  vidnesbyrd 

Et  vidnesbyrd  er  som  en 
græsplæne.  En  grøn  plæne 
kræver  vand  og  gødning.  På 
samme  måde  skal  et  vidnes- 
byrd også  passes  og  plejes 
og  have  alt,  hvad  det  har 
brug  for.  Så  vil  det  vokse  op 
som  en  frodig  græsplæne. 

Vi  har  gode  muligheder 
for  at  nyde  glæde,  hvis  vi 
følger  de  råd  og  den  vejled- 
ning, som  vi  får  i  Kirken. 

I  Kirken  glæder  vi  os 
ved  livet.  Vi  kan  se  det  i  et 
andet  perspektiv.  Vi  må 
ikke  misunde  andre,  men 

glæde  os  over  deres  succes. 
Det  fører  til  et  mere  posi- 
tivt liv. 

Vi  må  bruge  den  positive 
jantelov:  Du  kan  noget!  Du 
har  betydning!  Der  er  brug 
for  dig! 


Aage  Brock 

1 .  rådgiver  i  hiskoprådet 

i  Københavns  3 .  Ward 

Om  forsoningen 

Gud  ønsker,  at  vi  skal  blive, 
sådan  som  han  er. 

Det  er  ikke  alle  fædre, 
der  ønsker  det,  men  han  er 
fuldkommen. 

Der  sker  fejl  i  enhver 
indlæring,  og  det  vidste 
Gud  godt. 

Han  måtte  finde  en  ud- 
vej, en  der  kunne  betale 
vores  gæld.  En  der  ikke  selv 
havde  noget  gæld.  Kristus 
ville  vise  os  vejen  og  så  dø 
for  os.  Han  var  villig  til  at 
gå  hele  vejen. 

Vi  er  her  på  denne  jord 
nu.  Kristus  har  holdt  sit  løf- 
te til  os. 

Han  har  vist  os  vejen,  og 
han  har  lidt  alle  smerter.  Han 
forstår  os.  Han  føler  med  os, 
fordi  han  selv  har  oplevet  det. 


Susanne  Andersen 
Medlem  af  Allerød  Ward 

Om  tjeneste 
og  handlefrihed 

Handlefrihed  giver  os  fri- 
hed til  at  vælge.  Det  er  en 
tillid  Herren  viser  os. 

Mennesket  er  til  for  at 
kunne  nyde  glæde.  Hvor  vidt 
vi  nyder  glæde  afhænger  af 
de  valg,  vi  træffer  i  vores  liv. 


Kristus  tjente,  det  skal  vi 
også,  men  en  gang  imellem 
føler  jeg,  at  det  bare  er  no- 
get der  skal  overstås.  Så  for- 
svinder glæden  ved  at  tjene. 

Vi  har  vores  handlefri- 
hed, måske  skal  vi  bare  en 
gang  imellem  bruge  den  til 
at  sige  nej. 

Vi  ved,  hvilke  ressourcer 
vi  har,  og  der  kommer  tids- 
punkter i  vores  liv,  hvor  vi 
simpelthen  ikke  har  noget 
at  give  af. 

Men  som  kong  Benja- 
min i  Mormons  Bog  sagde: 
Hvis  jeg  havde  ville  jeg. 

Hvis  vi  siger  nej  til  tje- 
neste, fordi  vi  er  bange,  må 
vi  bede  om  at  få  mere  tro. 

Hvis  vi  siger  nej  af  egoi- 
stiske årsager,  må  vi  bede 
om  Kristi  rene  kærlighed. 

Hvis  vi  ikke  har  noget  at 
give  af,  må  vi  bede  om  vej- 
ledning til  at  sætte  vores 
begrænsninger. 

Herren  accepterer  alle 
former  for  tjeneste. 

Lad  os  bruge  vores  frihed 
til  at  vælge  vist. 


Simon  Johannesen 
Grenspræsident  i  Nykøbing 
Falster  Gren 

Frelsesplanen 

Jeg  er  taknemmelig  for,  at 
Herren  har  brug  for  mig  til 
at  prædike  evangeliet. 

Jesus  beredte  vejen,  så 
dersom  vi  ønsker  det,  kan 
vi  komme  tilbage  til  vor 
himmelske  Fader.  For  at  gø- 
re os  værdige  til  at  vende 
tilbage  har  vi  fået  dette  jor- 
deliv, handlefriheden. 

Den  snævre  port  er  en 
stor  kamp.  Det  er  ikke  no- 
get, vi  bare  får.  Der  skal 
kæmpes  hårdt. 

Men  det  jeg  har  sagt  ja 
til  i  dåbens  vande,  det  er 
kampen  værd,  nemlig  at 
kunne  vende  tilbage  til  min 


himmelske  Fader  og  forhå- 
bentlig med  en  god  karak- 
ter i  baglommen. 


Peter  Koch 

ÆMsternes  kvorumspræsident 
i  Frederiksberg  Ward 

Om  sandheder 

Der  er  to  slags  sandheder. 
Dem,  der  er  menneskeskab- 
te, og  Herrens  sandheder. 

Menneskets  sandheder 
forandres.  Men  Herrens 
sandheder  er  kundskaben 
om  tingene,  som  de  var,  og 
som  de  skal  blive. 

Evige  sandheder  er  ufor- 
anderlige og  uforgængelige. 


Michael  Olsen 

Medlem  af  stavens  højråd 

Om  Mormons  Bog 

Jeg  har  fået  et  stærkt  og  dej- 
ligt vidnesbyrd  om  Mormons 
Bog.  Det  stammer  fra,  at  jeg 
manglede  en  forståelse  for 
Mormons  Bog.  Man  kan  i 
det  lange  løb  ikke  forlade  sig 
på  sine  forældres  vidnesbyrd. 

Mit  vidnesbyrd  om  Mor- 
mons Bog  har  gjort,  at  jeg  i 
dag  kan  stå  foran  jer  og  for- 
tælle jer,  at  jeg  ved,  at  Jo- 
seph Smith  er  Guds  profet. 

Vi  er  meget  opsatte  på  at 
få  andre  mennesker  til  at 
læse  Mormons  Bog,  men 
lad  os  også  selv  læse  den. 


Bo  G. 

Wennerlund 


Bo  G.  Wennerlund 
Præsident  for  templet 
i  Stockholm 

Om  kærlighed 

I  morges  ringede  jeg  til  min 
kone  og  spurgte,  om  hun 
havde  bedt  morgenbøn. 
Det  havde  hun  ikke,  så  det 
gjorde  vi  sammen  gennem 
telefonen. 

Når  vi  er  færdige  med 
vores  mission  i  templet, 
skal  vi  holde  guldbryllup 
sammen. 

Jeg  elsker  hende  højere  i 
dag,  end  da  jeg  giftede  mig 
med  hende. 

Jeg  er  sikker  på,  at  den 
kærlighed,  jeg  føler  for  hen- 
de, hjælper  mig  til  at  blive 
mere  som  kris  tus. 

Om  templet 

1,  der  allerede  har  været  i 
Herrens  hus,  ved,  at  der  ikke 
findes  anden  mulighed  for 
en  mand  og  kvinde  for  at 
komme  ind  til  Herren,  end 
ved  at  deltage  i  de  ordinan- 
ser,  der  foregår  i  Herrens  hus. 

De  der  er  gået  forud  for 
os  på  den  anden  side  uden 
at  have  haft  evangeliet, 
uden  templets  velsignelser, 
de  har  det  i  øjeblikket,  som 
om  de  var  i  fængsel.  Og  vi 
skal  befri  dem. 

De  kan  ikke  blive  frelst 
uden  os. 

Vi  kan  ikke  blive  frelst 
uden  dem. 

Jeg  vil  gerne  invitere 
hver  eneste  en  af  jer,  der  er 
her  i  dag,  til  at  komme  til 
templet  for  jeres  egen  skyld, 
men  også  for  jeres  forfædres 
skyld. 


Søster  Nunne  Andersen 
Den  Danske  Mission 

Om  missionering 

Jeg  beder  hver  dag  for, 
at  mange  af  vores  lands- 

mænd  vil  være  lydhør  over 
for  de  missionærer,  der  er 
udsendt  af  vores  profet  til 
at  prædike  evangeliet  for 
dem. 

Hvis  vi  får  Guds  ord  helt 
ind  i  vores  sjæl,  sind  og 
tanke,  så  vil  Kristi  ord  fylde 
os  fuldstændig. 

Vi  må  hjælpe  mission- 
ærerne, ikke  fordi  vi  skal, 
men  fordi  vi  ikke  kan  lade 
være. 


Præsident  Andersen 

Præsident  for 

Den  Danske  Mission 


Om  at  være 
medlem  af  Kirken 

Det  at  være  en  sidste  dages 
hellig,  er  at  være  virksom 
og  optaget. 

Men  ikke  kun  optaget  af 
egen  frelse,  men  også  af  an- 
dres. 

Om  lykken 

Lykken  er  ikke  noget, 
vi  skal  finde  for  enden  af 
vejen,  men  langs  med  ve- 
jen. 

Om  tid 

I  vores  moderne  informati- 
onssamfund er  der  mange 
fristelser,  der  kan  tage  vores 
tid  fra  os. 

Profeten  sagde  ved  kon- 
ferencen, at  vi  skulle  være 
villige  til  at  give  noget  me- 
re tid  til  Kirken. 


Den,  der  kun  gider  gøre 
det,  han  har  lyst  til,  vil  fin- 
de ud  af,  at  han  ikke  har 
lyst  til  noget  som  helst. 


Christopher  Victor 

Om  vores  kendskab 
til  Frelseren 

Gud  ønsker,  at  vi  skal  ken- 
de Kristus.  Han  døde  for  os. 

Ved  at  kende  Kristus 
kan  vi  opnå  evigt  liv.  Cite- 
ret fra  Moses'  skrivelser  i 
Den  Kostelige  Perle,  dette 
er  det  evige  liv  at  kende 
Gud  og  Kristus. 


Wendy 
Gram 


Wendy  Gram 


Om  glæde 

Skrifterne  taler  meget  om 
glæde. 

Herrens  glæde  i  os  er  de 
vidnesbyrd,  vi  modtager  om 
ham.  Hvis  det  vidnesbyrd, 
vi  har  om  Joseph  Smith, 
brister,  mister  vi  også  alle 
vores  andre  vidnesbyrd. 

Det  illustrerer  også,  hvor- 
for man  skal  starte  på  bunden 
af  en  trappe.  Der  skal  være 
modsætninger  i  alle  ting.  Der 
vil  være  prøvelser,  og  glæde 
er  noget,  der  skal  læres. 


Thomas  Hornslet  kaldet  til 
biskop  i  Københavns  3.  Ward 


Den  17.  september 
1995  blev  biskop 
Carsten  Gram  afløst 
efter  3  år  som  biskop 
for  Københavns 
3.  Ward.  Biskop 
Gram  flytter  i  nær- 
meste fremtid  med 
sin  familie  til  Frank- 
furt i  Tyskland, 
hvor  han  arbejder  for 
Kirkens  oversættelse 
i  Europa. 

Thomas  Hornslet, 
34,  blev  indsat  som 
wardets  nye  biskop. 


18  år  har  3.  Wards  nye 
biskop  været  medlem 
af  Kirken.  Og  det  har  været 
otte  vidunderlige  og  travle 
år,  fortæller  den  nyligt  kal- 
dede biskop,  der  sammen 
med  sin  familie  bor  i 
Gentofte  nord  for  Køben- 
havn. 

Thomas  Hornslet  er  gift 
med  Pernille  og  sammen 
har  de  datteren  Camilla  på 
7  år  og  Christoffer  på  4  år. 

Det  var  Pernille,  der  for 
snart  10  år  siden  introduce- 
rede biskoppen  til  Kirken. 
Det  skete  allerede  anden 
gang,  de  var  sammen.  Efter 
3  måneders  bekendtskab 
friede  Thomas,  og  3  måne- 
der senere  blev  de  gift. 


-  Det  var  aldrig  noget  krav 
fra  min  kones  side,  at  jeg 
blev  medlem  af  Kirken, 
men  jeg  lovede,  at  jeg  ville 
undersøge  Kirken,  fortæller 
biskop  Hornslet. 

Undersøge  Kirken  kom 
han  til  ret  hurtigt.  Allerede 
før  brylluppet  flyttede  Per- 
nille sit  stjerne-abonne- 
ment hen  til  deres  nye 
adresse  og  skiftede  det  til 
navnet  Hornslet.  Det  var 
der  nogle  på  distributions- 
centret, der  reagerede  hur- 
tigt på,  og  to  missionærer 
blev  kontaktet  og  sendt  ud 
for  at  se,  hvem  den  nye 
abonnent  var. 

Det  blev  begyndelsen  til 
biskoppens  omvendelse  og 


mange  dejlige  åndelige  op- 
levelse fulgte. 

-  Den  allerførste  gang 
jeg  var  med  i  kirke  var  til 
en  stor  fireside,  hvor  man 
simulere  et  flystyrt.  Det  var 
en  meget  spændende  ople- 
velse, specielt  fordi  jeg  altid 
havde  haft  en  fornemmelse 
af,  at  der  var  et  liv  efter  li- 
vet, fortæller  biskoppen. 

-  Hele  aktiviteten  slut- 
tede med  et  vidnesbyrdsmø- 
de,  og  der  sad  vi  ved  siden 
af  en  af  Pernilles  veninder, 
der  var  rørt.  Jeg  spurgte, 
hvorfor  hun  græd  og  syntes, 
det  var  lidt  mærkeligt,  for- 
tæller Thomas  Hornslet, 
der  tilføjer,  at  mødet  gjorde 
stort  indtryk  på  ham.  — > 

Kort  tid  efter  kom  ældste 
Neal  A.  Maxwell  til  landet. 
En  af  de  missionærer,  der 
kom  i  familien  Hornslets 
hjem  ville  frygtelig  gerne 
op  og  trykke  ham  i  hånden, 
og  han  fik  Thomas  overtak 
til  at  gå  med.  Inden  de 
nåede  frem  til  ældste  Ma- 
xwell, havde  Thomas  spurgt 
missionæren,  hvordan  man 
sagde  undersøger  på  en- 
gelsk. 

Da  ældste  Maxwell 
mødte  Thomas  Hornslet  og 
fandt  ud  af,  at  han  ikke  var 
medlem  af  Kirken,  tog  han 
ham  i  hånden  og  udtalte: 
»Hvis  du  fortsætter  med  at 
undersøge  Kirken,  vil  du 
hlive  et  trofast  medlem  af 
Kirken,  og  du  vil  blive  viet 
i  templet  for  tid  og  evig- 
hed.« 

o 

-  Da  vidnede  Anden 
virkelig  for  mig,  fortæller 
biskop  Hornslet,  der  fortæl- 
ler, at  han  da  var  blevet 
mere  bevidst  overfor  An- 
dens påvirkning. 

Blev  døbt  og  viet 
Kort  tid  efter  denne  ople- 
velse blev  Thomas  Hornslet 
medlem  af  Kirken,  og  året 
efter  blev  parret  viet  i 
templet  i  Stockholm  og 
ældste  Maxwells  udtalelse 
gik  derved  i  opfyldelse. 

-  Som  nyt  medlem  af 
Kirken  havde  jeg  mange 
udfordringer,  fortæller  bi- 
skop Hornslet.  Bl.a  med  at 
betale  min  tiende. 

På  daværende  tidspunkt 
boede  vi  en  lejlighed,  der 
var  alt  for  dyr,  og  jeg  havde 
også  en  bil.  Det  blev  beslut- 
tet at  sælge  begge  dele  for 
at  få  styr  på  økonomien. 

For  biskop  Hornslet,  der 
blot  var  et  ganske  nyt  med- 
lem af  Kirken,  blev  denne 
oplevelse  meget  speciel. 
Lejligheden  blev  solgt  uden 
problemer  og  det  blev  bilen 
også,  men  så  skulle  familien 
jo  have  et  andet  sted  at  bo. 

Biskoppens  farmor  døde 
lige  i  den  periode,  hvor  alle 
disse  beslutninger  skulle 
træffes,  og  hendes  lejlighed 


ville  bare  være  perfekt  at 
overtage.  Den  var  stor,  lå 
centralt  på  Frederiksberg, 
og  den  var  billig. 

Både  Thomas  og  Pernil- 
le følte,  at  det  var  den  helt 
rigtige  beslutning  for  deres 
familie  og  ansøgte  straks 
om  at  kunne  overtage  lej- 
ligheden. Det  blev  dog  hur- 
tigt konstateret,  at  for  at 
kunne  overtage  lejligheden 
skulle  man  havde  mindst  to 
børn,  så  den  drøm  gik  hur- 
tigt i  vasken. 

Imidlertid  havde  både 
Thomas  og  Pernille  følt 
ganske  tydeligt,  at  denne 
lejlighed  skulle  være  deres, 
så  det  var  ikke  rigtig  til  at 
forstå.  Desværre  var  der  ik- 
ke noget  at  gøre,  så  parret 
fandt  en  anden  lejlighed, 


der  var  dobbelt  så  dyr  med 
halvt  så  meget  plads.  Det 
var  det  bedste,  de  kunne 
finde.  Selvom  det  ikke  føl- 
tes helt  rigtigt,  besluttede 
de  sig  for  at  tage  denne  lej- 
lighed. Men  lige  før  de 
skulle  ud  af  døren  for  at  un- 
derskrive kontrakten,  ringe- 
de telefonen.  Det  var  angå- 
ende den  anden  lejlighed. 
Der  var  flere  forskellige  fa- 
milier, der  havde  været  in- 
de at  se  på  den,  men  der 
var  ingen  af  dem,  der  ville 
have  den,  så  hvis  familien 
Hornslet  stadigvæk  var  in- 
teresserede, kunne  de  få 
den. 

-  For  os  var  det  et  kæm- 
pe vidnesbyrd,  siger  Tho- 
mas Hornslet,  der  har  man- 
ge lignende  oplevelser,  der 


Biskop  Thomas  Hornslet 
fra  Københavns  3.  Ward. 
(FOTO;  TD) 


bekræfter,  hvordan  Herren 
hjælper  os  og  gør  det  mu- 
!  ligt  for  os  at  efterleve  hans 
befalinger. 

Ung  i  Kirken 

På  trods  af  sine  få  år  som 
medlem  af  Kirken  er  3. 
Wards  nye  biskop  ikke 
uden  erfaringer  i  Kirken.  I 
de  otte  år  han  har  været 
medlem  af  Kirken,  har  han 
været  medlem  af  Køben- 
havns Stavs  høj  råd  i  de  fire, 
han  har  været  kvorumspræ- 
sident,  vejleder  i  Unge 
Mænd  og  aktivitetsfor- 
mand, altsammen  i  Køben- 
havns daværende  4.  Ward. 

For  ca.  6  måneder  siden 
skiftede  biskoppen  job.  Bi- 
skop Hornslet,  der  til  dag- 
ligt er  regnskabschef,  kom 
fra  et  utroligt  tidskrævende 
job  til  et  lignende  job  i  et 
andet  firma,  der  til  gengæld 
var  meget  mere  familieori- 
enteret. Netop  dette  job- 
skift har  gjort  det  muligt  at 
sige  ja  til  kaldelsen  som  bi- 
skop, der  tager  en  hel  del 
tid. 

Biskop  Hornslet  valgte 
bror  Aage  Brock  som  før- 
sterådgiver og  bror  Jan  Me- 
ilsøe  som  andenrådgiver. 

-  Mit  store  ønske  er  at 
være  biskop  for  et  ward, 
som  vokser,  og  et  ward,  hvis 
medlemmer  er  sande  sidste 
dages  hellige,  siger  den  nye 
biskop.  Derfor  ønsker  jeg 
også  at  lægge  vægt  på,  at 
wardets  medlemmer  har  en 
tempelanbefaling. 

-  I  den  korte  tid  jeg  har 
været  biskop,  har  jeg  allere- 
de haft  mange  specielle  op- 
levelser med  wardets  med- 
lemmer, og  det  glæder  jeg 
mig  meget  over,  slutter  bi- 
skop Hornslet. 

SP 

Medlemmer  og  missionærer 
koncentrerer  indsatsen 
i  Nykøbing  Falster 


Medlemmer  og  fuldtidsmisionærer  arbejder  sammen  i  Nykøbing  Falster.  (FOTO:  Jesper  Paulsen) 


Lørdag  den  25.  novem- 
ber kl  1 1 :00  var  vi  ca. 
20  stavs-  og  fuldtidsmissio- 
nærer,  der  mødtes  på  Høj- 
brogade nr.  19,  kirken  i  Ny- 
købing Falster. 

Sammen  med  grenspræ- 
sidenten  havde  vi  en  spæn- 
dende dag  foran  os,  der  be- 
gyndte med  en  lille  åndelig 
komsammen,  hvor  bl.a. 
Kim  Carlsson  holdt  en  tale 
om  hans  omvendelse  til 


Kirken.  Efter  mødet,  der 
skabte  en  rigtig  god  missio- 
nærånd, fik  vi  tildelt  hver 
vores  opgaver,  som  i  forve- 
jen var  arrangeret  af  Nykø- 
bing-ældsterne  Kofoed  og 
Blackburn. 

Tog  til  Vordingborg 

Ældste  Ralph  og  jeg  fik  til 
opgave  at  tage  til  Vording- 
borg for  der  at  kontakte 
folk  på  gågaden.  Ud  af  de 


20  mennesker,  vi  nåede  at 
kontakte,  var  5  af  dem  posi- 
tivt indstillede  over  for  Kir- 
ken. 

Vi  mødte  en  mand,  der  i 
forvejen  kendte  kirken  gen- 
nem gode  venner  i  Køben- 
havns 3.  Ward.  Derefter  en 
dame,  hvis  mor  var  medlem 
af  Kirken  i  Norge.  Vi  kom 
også  i  snak  med  en  ung  pi- 
ge, der  i  forvejen  var  med- 
lem af  Kirken,  men  som 


helt  havde  mistet  forbindel- 
sen til  Kirken. 

Vores  næste  oplevelse 
var  meget  speciel,  idet  vi 
mødte  en  dame,  der  forsøg- 
te at  finde  Gud,  efter  en 
åndelig  oplevelse  hun  hav- 
de haft  for  ti  år  siden.  Vi 
forærede  hende  en  Mor- 
mons Bog,  som  hun  meget 
gerne  ville  læse  samtidig 
med,  at  hun  fik  missionær- 
lektionerne. Hun  kom  — > 

endda  selv  ind  på,  hvordan 
man  eventuelt  kunne  blive 
medlem,  hvis  hun  nu  fandt 
ud  af,  at  Kirken  var  sand. 

Den  sidste  person,  vi 
mødte,  var  en  ung  mand, 
der  selv  kontaktede  os  på 
gågaden,  for  at  spørge  mig, 
om  jeg  kom  fra  Utah.  Skuf- 
fet måtte  jeg  dog  fortælle 
ham,  at  jeg  desværre  kun 
kom  fra  Bagsværd.  Han  var 
en  ung  bror,  der  havde  mi- 
stet forbindelsen  til  Kirken, 
men  som  ønskede  at  vende 
tilbage  igen. 

Samtlige  presemeddelelser 
kom  i  lokalaviserne . 


Mad  og  fireside  i  Kirken 

Efter  disse  dejlige  oplevelser 
tog  ældste  Ralph  og  jeg  til- 
bage til  kirken  i  Nykøbing 
F,  hvor  vi  mødtes  med  de 
andre  igen  til  en  god  mid- 
dag tilberedt  af  Hjælpefor- 
eningen. 

Som  afslutning  på  dagen 
holdt  vi  en  fireside,  der  gen- 
nem Kirkens  Informations- 
og  samfundstjeneste  var  ble- 
vet annonceret  i  samtlige  lo- 
kalaviser i  Nykøbing  Falster. 

Foruden  os  medlemmer 
deltog  der  tre  gæster  ved  fire- 


siden,  hvor  vi  bl.a.  så  filmene 
»Menneskets  søgen  efter  lyk- 
ke« og  »Det  første  syn«. 

Alt  i  alt  nåede  hele  flok- 
ken, at  kontakte  217  men- 
nesker, at  forære  8  eksem- 
plarer af  Mormons  Bog  væk 
og  at  få  19  aftaler,  hvor 
missionærerne  kunne  kom- 
me tilbage  og  fortælle  om 
Kirken. 

Da  jeg  tog  fra  Nykøbing 
Falster  var  det  med  glæde 
og  tilfredshed  i  hjertet  over 
at  have  tjent  Herren  ved  at 
forkynde  evangeliet  for 


nogle  af  hans  børn.  Det  er 
mit  vidnesbyrd,  at  hvis 
medlemmerne  støtter  op 
om  missionsarbejdet  vil  der 
uden  tvivl  ske  mirakler. 

1  stavsmissionspræsi- 
dentskabet  ser  vi  frem  til  at 
gentage  succesen  i  det  nye 
år  og  håber  på  medlemmer- 
nes deltagelse. 

Jesper  Stenholm  Paulsen 

er  medlem  af  Københavns 
3 .  Ward  og  tjener  som 
2.  rådgiver  i  Stavens 
Missionspræsidentskab . 


om 

'^ecf  /iVef 

spørgsmål,  somwt  «'°®«eer 

Dages  He/£?:?f^i  Sidste 

Nykøbing    p^^Jb,^09ade  19 

W  denne  aft|n       '  ^®"^°^ne 
entré  fjvor  Ho,  _„  , 


kl  f  ;  noye;: 


Meningen 
med  livet 

Hvorfor  er.vi 

'  L'  Dette  er  spørgs" 
VI  dørr    i-"^    Hc^te  men- 

"*'urp/eteUera"det 
?SpunS  1  livet  stmer 


sig 


''"W  <le,  er  f„ 


tv^r  på  disse  spØrgsmW- 
Lørdag  25.  n°7"'=X=n  i 

19  ^ 
'  hvor  disse 
■'  vil  blive 
Alle  interes- 


kirkens 
Højbrogade 

Nykøbing  1 
spørgsmål 
behandlet, 
gerede  er 


QBllli'-    •  , 

""r^^toi'sti  Kirke  af 

Jesu  i^^^^Tj  iK^jp  er 

Sidste  ^tStne 
navnet  pa  den  1^ 
trosretmng,  der  ^  o 

liehedeii  bedst  er 
sfm  Mormonkirken. 

Julekoncert 
med  Københavns  Stavs 

unge  piger 


Koret  med  de  unge  piger  fra  Københavns  Stav  (FOTO  :  TD) 


Søndag  den  10.  decem- 
ber fik  gæster  og  med- 
lemmer af  Københavns  Stav 
en  rigtig  dejlig  oplevelse.  Et 
pigekor,  dannet  af  stavens 
unge  piger,  havde  til  lejlig- 
heden sammensat  et  jule- 
budskab i  sang  og  billeder. 

Wendy  Gram,  Køben- 
havns 3.  Ward,  var  oplæse- 
ren, der  tog  publikum  på  en 
rejse  tilbage  til  Kristi  tid 
her  på  jorden. 


Fortælleren  gennemgår  Jesu 
liv  og  gerning,  som  hun  op- 
levede det  på  nært  hold. 

Koret,  der  bestod  af  15 
unge  piger,  repræsenterede 
mange  af  stavens  enheder 
og  sang  smukt  julesalmer, 
der  passede  til  oplæserens 
budskab. 

Under  hele  programmet 
kunne  publikum  glæde  sig 
over  dejlige  lysbilleder  af 
begivenheder  fra  Kristi  liv, 


malet  af  bl.a.  den  kendte 
danske  maler  Carl  Bloch. 

Ann-Mari  Lindberg, 
præsidentinde  for  UP  i  Kø- 
benhavns Stav,  fortæller,  at 
man  i  stavens  UP  hele  året 
har  haft  som  mål,  at  piger- 
ne skulle  lære  Kristus  bedre 
at  kende  og  derigennem 
styrke  deres  vidnesbyrd  om 
ham.  Denne  aften  var  høj- 
depunktet for  de  ledere  og 
piger,  der  deltog. 


-  Ånden  var  utrolig  stærk, 
og  vores  unge  piger  fik 
megen  ros  af  de  tilstede- 
værende, der  gav  udtryk 
for  at  det  havde  været  en 
dejlig  oplevelse,  siger 
Ann-Mari  Lindberg  til 
»Kirkenyt«. 

Stavens  unge  piger  for- 
tjener stor  ros  for  deres  ind- 
sats. 

SP 

De  hellige  tre  konger 

nåede  frem 


Johannes  Møllehaves 
musical  om  de 
hellige  tre  kongers 
strabadser  opført 
i  Københavns 
1.  &  3.  Ward. 


I september  1995  beslut- 
tede man  i  den  fælles 
AP  og  UP  i  Københavns  1. 
og  3.  Ward,  at  man  til  jul 
ville  opføre  Johannes  Møl- 
lehaves morsomme  julemu- 
sical: »De  hellige  tre  konger 
-  eller  hvordan  skal  vi  nå 
frem  til  jul«.  Stykket  be- 


skriver med  Johannes  Møl- 
lehaves sædvanlig  humor, 
hvorledes  det  er  lige  ved  at 
mislykkes  for  de  hellige  tre 
konger  at  nå  frem  i  tide  til 
Jesu  fødsel  i  Betlehem. 

Stykket  blev  opført  i  for- 
bindelse med  juletræsfester- 
ne i  de  to  københavner- 
ward  og  blev  en  stor  succes 

-  Vi  ønskede  at  få  de 
unge  til  at  opføre  dette 
stykke,  fortæller  bror  Hen- 
rik Bryde,  der  er  leder  for 
de  unge  mænd  i  Køben- 
havns 3.  Ward,  fordi  det 
dels  kunne  indgå  i  de  unges 
målsætningsprogrammer, 
dels  ønskede  vi  som  ledere 


at  introducere  de  unge  for 
denne  form  for  kultur,  og 
dels  havde  flere  af  vi  ledere 
selv  haft  gode  erfaringer 
med  at  deltage  i  skuespil,  da 
vi  selv  gik  i  GUF. 

-  Vi  var  nødt  til  at  om- 
skrive nogle  af  teksterne, 
fortæller  Søs  Gram,  der  er 
UP-præsidentinde  i  Køben- 
havns 3.  Ward.  For  eksem- 
pel omskrev  vi  tre  sange  og 
tekster  til  også  at  omfatte 
danse  for  at  variere  stykket 
og  involvere  flere  unge. 

De  unge  blev  opdelt  i 
grupper,  som  arbejdede  med 
forskellige  områder.  Det  var 
bror  Helge  Nørrung,  der  er 


præsident  for  de  unge 
mænd  i  Københavns  1. 
Ward,  der  havde  opgaven 
med  at  instruere  skuespiller- 
ne. 

-  Det  største  problem 
var  nok  hver  gang  at  fange 
de  unges  opmærksomhed, 
når  vi  var  nødt  til  at  øve 
tre  til  fire  gange  om  måne- 
den, beretter  Søs  Gram. 

-  Det  var  hårdt  for  de 
unge,  men  jeg  tror,  at  da  de 
stod  oppe  på  scenen  og 
modtog  hyldesten  fra  tilsku- 
erne, havde  de  det  dejligt, 
slutter  bror  Henrik  Bryde. 

Red. 


Koret,  der  sang  Johannes 
Møllehaves  tekster  til 
elektronisk  akkompagnement. 
(Foto:  TD). 

Fortælleren,  der  bandt  stykket  sammen. 
(Foto:  TD). 


De  hellige  tre  konger  iler  af  sted  for  at  komme  rettidigt  til 
Betlehem.  Søster  Mette  Andersen  havde  sammensat  dragterne. 
(Foto:  TD). 


De  unge  mænd  opfører 
»røverdansen« . 
(Foto:  TD). 

Tim  Sandholdt  Jensen 
blev  den  første 
biskop  i  det  nyligt  dannede 
Frederiksberg  Ward 


På  Frederiksberg  i 
Københavni  ligger  på 
Priorvej  Københavns  stavs- 
center,  der  også  huser  det 
nye  Frederiksberg  Ward. 
Som  et  led  i  Stavens  mål- 
sætning om  at  bringe  Kir- 
ken ud,  hvor  medlemmerne 
bor  omorganiserede  staven  i 
november  måned  eksiste- 
rende ward  og  grene  og  et 
nyt  ward  blev  dannet  i  Tå- 
strup, der  ligger  i  udkanten 
af  København. 

Med  denne  ændring  bli- 
ver Frederiksberg  Ward  nu 
den  enhed,  der  omfatter 
hele  det  indre  København. 

Tim  Jensen,  29,  blev  kal- 
det som  det  nye  wards  før- 
ste biskop,  en  kaldelse,  der 
kom  totalt  bag  på  ham. 

-  Vor  Herre  kender  mig 
godt,  siger  biskop  Jensen. 
Han  vidste,  at  hvis  jeg  hav- 
de for  meget  tid  til  at  spe- 
kulere og  planlægge,  så  vil- 
le jeg  ikke  have  fungeret 
optimalt. 

Det  var  mere  tidspunk- 
tet for  kaldelsen  end  selve 
kaldet,  der  kom  bag  på  den 
nye  biskop,  der  fortæller,  at 
han  engang  i  en  fars  velsig- 
nelse fik  at  vide,  at  han  en 
dag  ville  blive  biskop. 

-  Jeg  syntes  ikke  selv,  at 
jeg  var  parat  nok,  men  vor 
Herre  havde  andre  planer, 
og  da  præsident  Koch  kald- 
te mig  oppe  i  templet,  vid- 


Biskop  Tim  Jensen  fra  Københanvs  Frederiksberg  Ward  sammen  med  sin  kone  Karen  og  datter 
Pemilk.  (FOTO:  TD) 


nede  Ånden  meget  stærkt 
om,  at  det  var  rigtigt,  for- 
tæller biskop  Jensen. 

Tim  Jensen  er  gift  med 
Karen  og  sammen  har  de 
datteren  Pernilla,  der  er  to 

o 

ar. 

-  Det  er  kun,  fordi  jeg  er 
gift  med  Karen,  at  jeg  kan 
klare  denne  kaldelse,  siger 
den  nye  biskop  som  et  flot 
kompliment  til  sin  kone. 

Han  understreger,  at  det 
kun  er  med  sin  partners 
støtte,  at  det  kan  lade  sig 
gøre  at  virke  i  en  kaldelse 


som-biskop  og  tilføjer,  at 
han  har  sin  kones  fulde 
støtte  og  opbakning. 

Tim  Jensen,  der  i  det 
daglige  virker  som  marke- 
tingskonsulent,  har  trods 
sin  unge  alder  haft  mange 
kaldelser  i  Kirken. 

Sidst  som  medlem  af 
stavens  høj  råd.  Han  har 
desuden  fungeret  som  rådgi- 
ver i  stavens  Unge  Mænd, 
været  Unge  Mænds  præsi- 
dent i  wardet  samt  wardets 
missionsleder.  Biskop  Jen- 
sen har  yderligere  tjent  som 


stavsmissionær  og  været 
rådgiver  i  stavens  søndags- 
skole. 

Som  mange  andre  unge 
medlemmer  af  Kirken  tjen- 
te biskop  Jensen  også  som 
fuldtidsmissionær.  Det  gjor- 
de han  i  Den  Danske  Missi- 
on, hvor  han  var  kaldet  til 
at  arbejde  på  Island. 

Positiv  reaktion 

Medlemmerne  af  Frederiks- 
berg Ward  har  reageret  me- 
get positivt  på  ændringer- 
ne, fortæller  biskop  Jensen. 

-  Jeg  kan  ligefrem  mærke 
det  løft,  vi  som  ward  har  få- 
et, siger  den  nye  biskop. 

-  Vi  er  flere  om  at  træk- 
ke læsset,  selvom  vi  er  ble- 
vet færre.  Og  det  kan  gøre 
meget  for  missionærånden  i 
wardet. 

-  Jeg  er  sikker  på,  at  før 
vi  lærer  at  passe  på  de  med- 
lemmer, vi  har,  vil  Vorherre 
ikke  give  os  flere  nye  med- 
lemmer, siger  biskop  Jensen 
og  tilføjer  -  derfor  er  det 
utroligt  vigtigt,  at  vi  passer 
på  hinanden  og  rækker 
hånden  ud  til  dem,  der  lige 
nu  er  mindre  aktive. 


I  Frederiksberg  Ward  er  der 
mange  enlige  ældre  med- 
lemmer og  omsorgen  og  in- 
teressen for  dem  skal  trap- 
pes op,  udtrykker  den  nye 
biskop. 

-  Vi  har  bl.a.  genindført 
julemiddag  for  enker  og  an- 
dre enlige  som  en  måde  at 
vise  omsorg  på,  siger  biskop 
Jensen. 

En  meget  lille  GUF 

Sammen  med  sine  rådgive- 
re, der  er  Ole  Nygaard-Pe- 
tersen og  Amt  Valgren,  øn- 
sker det  nye  biskopråd  også 
at  værne  om  wardets  unge. 


Dem  er  der  til  gengæld  ikke 
så  mange  af.  Når  de  alle  er 
samlet  tæller  Frederiksberg 
Wards  GUF  hele  3  med- 
lemmer. Så  for  at  give  disse 
unge  de  bedste  muligheder, 
er  det  besluttet,  at  de  skal 
deltage  i  de  ugentlige  akti- 
viteter sammen  med  Kø- 
benhavns 1.  og  3.  Ward. 
Alle  tre  deltager  i  seminar  i 
deres  eget  ward. 

Far  var  stort  eksempel 

Tim  Jensens  far,  Bent  Jen- 
sen, der  i  mange  år  var  bi- 
skop i  det  ward,  der  nu  dan- 
ner kernen  i  Frederiksberg 


Ward,  har  for  wardets  bi- 
skop været  det  største  for- 
billede. 

-  Jeg  så,  hvor  stor  indfly- 
delse den  kaldelse  havde  på 
vores  familie,  siger  Tim  Jen- 
sen og  tilføjer,  at  han  som 
barn  så,  at  den  kaldelse  og- 
så var  hans  mors. 

-  Jeg  så  også  de  kvalite- 
ter, som  min  far  udviklede, 
mens  han  var  biskop,  og  det 
er  min  store  drøm,  at  jeg 
selv  må  være  i  stand  til  at 
udvikle  disse  samme  gode 
egenskaber,  slutter  biskop 
Tim  Jensen. 

SP 


En  hilsen 
fra  Rønne  gren 


1 995  vil  først  og  frem- 
mest blive  husket  som 
det  år,  hvor  Rønne  Gren  fik 
to  nye  medlemmer,  og  hvor 
grenen  efter  næsten  1  år  fik 
fuldtidsmissionærer  igen.  I 
februar  kunne  vi  tage  imod 
de  første  to  i  denne  'udde- 
ling', og  de  genoptog  straks 
arbejdet  med  at  forkynde 
evangeliet  på  Bornholm. 
Deres  og  kommende  missio- 
nærers indsats  kunne  læg- 
ges til  mange  tidligere  mis- 
sionærers arbejde  på  øen  - 
og  via  medlemmers  støtte 


og  Helligåndens  kraft  kom 
dette  på  afgørende  måde  til 
at  præge  året,  der  gik. 

To  i  TV2 

En  vigtig  begivenhed  i  mis- 
sionsmarken  fandt  sted  i 
april  måned,  hvor  ældster- 
ne  arbejdede  på  gågaden  i 
Rønne.  Ved  et  tilfælde  (?) 
blev  de  opdaget  af  et  repor- 
tagehold fra  TV2  Born- 
holm, som  besluttede  at  la- 
ve et  indslag  om  dem.  Det 
blev  sendt  fredag  den  21. 
april  95  i  den  bedste  sende- 


tid og  rummede  næsten  6 
minutters  reportage  og  in- 
terview. Med  ét  slag  fik  en 
meget  stor  del  af  den  born- 
holmske befolkning  et  godt 
og  personligt  billede  af  mis- 
sionærerne. Effekten  har 
bl.a.  været,  at  flere  menne- 
sker kom  i  snak  med  missi- 
onærerne og  dermed  i  kon- 
takt med  Kirken. 

Der  var  en,  der  var  to...! 

2  dåb 

o 

Årets  absolutte  højdepunk- 
ter var  de  2  dåb,  som  gre- 


nen med  begejstring  blev 
vidne  til.  Begge  dåbshand- 
linger fandt  sted  i  havet 
ved  Arnager,  hvor  det  før- 
ste bornholmske  medlem  i 
øvrigt  blev  døbt  tilbage  i 
1851.  Det  blev  en  åndelig 
og  livsbekræftende  oplevel- 
se for  alle  der  deltog,  og 
Henry  Nielsen  (70)  døbt  5. 
august  og  Tommy  Dahl 
(25)  døbt  3.  september  er 
idag  meget  aktive  medlem- 
mer af  grenen.  Denne  'gyld- 
ne' måned  blev  kulmina- 
tionen på  et  år,  hvor 

(næsten)  alt,  hvad  der  fore- 
gik i  grenen,  på  en  eller  an- 
den måde  havde  noget  med 
missionærarbejde  at  gøre. 

Tyskerne  kommer! 

Denne  begejstrerede 
proklamation  fra  Erik 


Mogensen  (4  år)  skyldes 
en  anden  sommerbegive- 
hed  -  de  adskillige  ferier- 
ende medlemmer,  uden- 
landske og  danske,  som 
besøgte  øen  og  Kirken. 
Flere  af  disse  turister  kom- 
mer trofast  år  efter  år 


og  er  således  blevet  en 
del  af  grenen  om  somme- 
ren. 

Fra  alle  os  til  alle  jer,  med 
håbet  om  et  godt  og  frem- 
gangsrigt 1996  sender  vi  de 
bedste  hilsener  til  jer  alle  fra 
solskinsøen  Bornholm. 


Per  Borgen  er  rådgiver 
i  grenspræsidentskahet 
i  Rønne  Gren. 


Efter  en  pause  har  øen  igen 
fuldtidsmissionærer. 
Her  ses  en  ældste  i  gang 
med  at  instruere  grenens 
medlemmer. 
(FOTO:  Borgen) 

Hj  ælpef or  eningens 
præsidentinde  i  Københavns 
Stav  besøger  Bomholm 


En  søster  fra 
Bornholm  udtrykker 
sin  tak  til  Stavens 
Hjælpeforening. 


Lørdag  og  søndag 
d.  26-27.  august  1995 
havde  vi  i  Rønne  Gren  be- 
søg af  stavens  Hj  ælpefor- 
ening.  Da  jeg  af  vor  hjælpe- 
foreningspræsidentinde 
blev  bedt  om  at  skrive  nog- 
le linier  om  lørdagens  ople- 
velser, tænkte  jeg  på,  om 
jeg  kunne  gengive  disse  fø- 
lelser med  taknemlighed  til 
disse  søstre,  som  havde 
brugt  tid  og  kræfter  på,  at 
vi  her  skulle  få  en  god  efter- 
middag sammen.  Ja,  om  det 
nu  kunne  blive  så  godt, 
som  de  nu  fortjener  det,  i 
hvertfald  et  stort  TAK! 

Østersøen  viste  sig  ikke 
fra  den  allerbedste  side,  så 
med  endnu  »gyngende« 
mave  havde  søstrene  det 
hele  gjort  klar,  når  vi  kom 
til  kirken  kl.  15.  Efter  sang 
og  bøn  fik  hver  enkelt  lov 
til  at  fortælle  om  de  svære 
og  gode  tider,  vi  havde  haft 
i  den  tid,  vi  havde  kendt 
kirken.  Og  det  blev  til  flere 
gode  tanker  og  vidnesbyrd. 


Videre  blev  der  så  delt  ku- 
verter ud,  hvor  vi  skrev 
vort  navn  på.  1  kuverterne 
lå  der  nogle  små  blanke  pa- 
pirer. Nu  skulle  disse  kuver- 
ter vandre  rundt,  til  vi  fik 
vor  egen  igen.  Denne  gang 
var  den  bare  ikke  tom,  men 
de  små  sedler  lå  som  en 
overraskelse  deri,  skrevet  af 
hver  enkelt  tilstedeværen- 
de. Pointen  i  det  var,  at  vi 
skulle  skrive  det  bedste, 
som  fandtes  i  vore  sidekam- 
merater. 


Vi  var  ikke  mange,  men 
hvor  dejligt  opløftende  var 
det  ikke  at  få  noget  at  høre 
om  sig  selv  -  det  var  som  en 
lille  lektie.  Ikke  alene  i  dét 
øjeblik,  men  som  man  kan 
se  på  flere  gange  endnu  og 
mindes  denne  eftermiddag. 

Så  tak  til  vore  gæster,  og 
tak  fordi  de  var  vært  for  en 
dejlig  forfriskning.  Tillige- 
med fik  vi  alle  af  stavens 
hj  ælpeforeningspræsidentin- 
de  et  smukt  kort  med  små 
vers,  som  vi  fik  med  os  hjem. 


Og  med  disse  ønsker  skiltes 
vi  for  igen  at  mødes  næste 
dag  til  søndagens  møder. 

Må  jeg  slutte  med  dette 
skriftsted  i  Paulus  brev  til 
Filipperne: 

»Og  i  tillid  til,  at  han, 
som  har  begyndt  sin  gode 
gerning  i  jer,  vil  fuldføre 
den  indtil  Kristi  Jesu  dag« 
(Fil  1:6). 

Inger  Borgen  er  medlem  af 
Rønne  Gren  i  Københavns 
Stav. 


Søstre  fra  grenen  i  Rønne. 
(FOTO:  Borgen) 

Mormonfolkedanseme 
gav  forrygende  show  på 
Maglegårds  allé 


Her  danser  anden  generation  af  Mormonfolkeclanseme .  (FOTO:  TD) 


Stemningen  var  på 
højtryk  og  salen  var 
fuld,  da  70  af  stav- 
ens unge  lørdag  den 
9.  december  1995 
underholdt  med  et 
genialt,  flot  og 
morsomt  danseshow. 


For  de  mange  dansere  og 
deres  ledere  er  der  gået 
utallige  timers  forberedelse 
for  at  få  det  flotte  show  i 
hus. 

Mormonfolkedanserne, 
der  snart  har  eksisteret  i  30 
år  i  Københavns  Stav,  hol- 
der i  disse  dage  til  huse  i 
bygningen  på  Priorvej  i 


København.  Der  kan  man 
hver  anden  lørdag  finde 
dem  i  bygningen  fra  1 1 :00 
morgen  til  6:00  aften. 
1  løbet  af  sådan  en  lørdag 
øver  fire  forskellige  hold, 
og  ved  slutningen  af  øveti- 
den har  langt  de  fleste  af 
stavens  unge  haft  en  vid- 
underlig dag,  hvor  de  har 


nydt  og  dyrket  samværet 
med  andre  unge  fra  Kir- 
ken, drukket  uendelige 
mængder  væske  samt  hop- 
pet og  danset,  så  hatten 
passer.  Skulle  du  sådan  en 
lørdag  komme  forbi  Prior- 
vej, så  er  trykket  ikke  ale- 
ne højt,  men  støjniveauet 
matcher. 

Lisa  Klein  i  rollen  som 
Kristina  der  drog  over  prærien 
i  evig  gravid  tilstand. 
(FOTO:  TD) 


Marion  Als  Anderson  har 
de  sidste  13  år  været  leder 
for  danserne,  og  gruppen 
har  under  Marions  fine  le- 
delse opnået  et  fint  om- 
dømme i  såvel  lokalsamfun- 
det som  de  steder,  hvor  de 
unge  mennesker  har  turne- 
ret i  det  sidste  årti. 

Leder  sig  selv 

1  organisationen  af  Mor- 
monfolkedanserne er  prin- 
cippet om,  at  oplære  de  un- 
ge til  at  blive  ledere  selv, 
fint  implementeret. 

Uden  Marions  uundvær- 
lige makkere  Julie  Bernskov 
og  Line  Toft  kunne  et  show 
som  det,  der  fandt  sted  i  de- 
cember måned,  ikke  løbe  af 
staben.  Men  i  det  daglige  er 
det  de  ældre  dansere,  der 
underviser  de  yngre,  og  det 
er  et  system,  der  fungerer 
særdeles  godt,  fortæller 
Marion,  der  dog  tilføjer,  at 
når  det  virkelig  gælder  eller 


det  brænder  på  på  en  eller 
anden  måde,  ved  alle  godt, 
hvem  høvdingen  er. 

Hvordan  kan  du  dog  bli- 
ve ved  år  ud  og  år  ind  bli- 
ver Marion  tit  spurgt.  Sva- 
ret er  ligetil: 

-  Jeg  kan  slet  ikke  lade 
være,  og  det  samme  gælder 
for  Julie,  siger  Marion. 

Rejsen  til  Amerika 

For  mange,  ikke  mindst  un- 
dertegnede, blev  aftenens 
opvisning  en  oplevelse,  der 
ikke  skortede  på  nostalgi. 
Som  gammel  folkedanser 
kunne  man  nikke  genken- 
dende til  den  ene  dans  efter 
den  anden,  og  minsandten 
om  ikke  mange  af  de  smi- 
lende dansende  unge  men- 
nesker ikke  også  til  forveks- 
ling lignede  yngre  udgaver 
af  dem,  man  selv  engang 
svingede  omkring  sammen 
med. 


-  Ja,  det  er  faktisk  en  sjov 
lille  detalje,  at  mange  af 
dem,  der  danser  nu,  er  børn 
af  dem,  der  i  sin  tid  var 
med  til  at  starte  folkedan- 
serne, siger  Marion,  der  for- 
klarer, at  der  blandt  de  dan- 
sende også  er  rigtig  mange 
søskende. 

Rejsen  til  Amerika  føl- 
ger en  ung  svensk  kvinde 
på  hendes  rejse  vestpå.  Det 
skorter  ikke  på  strabadser 
og  børnefødsler,  og  imellem 
revolver  og  nævekampene 
på  diverse  westemsalloner 
blev  der  danset  både  can- 
can og  clogget,  så  scenegul- 
vet hoppede. 

I  rollen  som  Kristina  så 
vi  Lisa  Klein  fra  Frederiks- 
berg Ward,  der  gennem  he- 
le showet  var  gravid  og  fød- 
te den  ene  søn  efter  den 
anden.  Aftenen  bød  også 
på  et  musikalsk  indslag  fra 
salonsangerinden  alias  Dina 
Thomsen,  der  var  så  grinag- 


tigt, at  det  næppe  kunne 
være  gjort  bedre. 

Salen  var  fuld  og  publi- 
kum morede  sig.  Vi  har 
godt  nok  set  mange  af  dans- 
ene før,  men  ikke  med  lige 
netop  disse  unge  mennesker 
og  deres  energi,  og  mon  ik- 
ke der  blandt  publikum  var 
en  eller  to,  der  aldrig  før 
havde  set  Mormonfolke- 
danseme,  som  fik  sig  en  for- 
rygende oplevelse  de  aldrig 
vil  glemme. 

Skulle  der  være  nogle 
der  har  lyst  til  at  se  Mor- 
monfolkedanseme  opføre 
»Rejsen  til  Amerika«  igen 
kan  »Kirkenyt«  oplyse,  at 
showet  vil  blive  gentaget 
igen  i  Tåstrup.  Nærmere 
oplysninger  om  dato  og  sted 
kan  man  finde  på  wardets 
opslagstavle  når  det  bliver 
aktuelt. 

Inviter  en  ven,  det  vil 
du  ikke  fortryde. 

Susanne  Perkins 

Søster  Ellen  Rasmussen 

fyldte  90 


Den  27.  november  1995 
blev  for  Ellen  Rasmus- 
sen en  stor  dag.  Venner  og 
familie  strømmede  til  boli- 
gen i  Hvidovre  for  at  lyk- 
ønske fødselaren,  der  hører 
til  i  det  nyoprettede  Tå- 
strup Ward  i  Københavns 
Stav. 

Normalt  gør  søster  Ras- 
mussen ikke  et  stort  num- 
mer ud  af  sig  selv,  men  bag 
den  smilende  facade  gem- 
mer sig  en  frisk  og  munter 
pige,  der  ikke  er  bange  for 
at  sige  sin  mening  eller  at 
kaste  sig  ud  i  noget  nyt. 

Søster  Rasmussen,  der  er 
født  på  Langeland,  blev  i 
1959  medlem  af  Kirken  og 
har  i  de  forgangne  36  år  vir- 


ket i  mange  forskellige  stil- 
linger i  Kirken.  Disse  inklu- 
derer bl.a.  præsidentinde 
for  Hjælpeforeningen  2 
gange  samt  en  tørn  som  se- 
kretær i  Søndagsskolen  i 
hele  7  år. 

Søster  Rasmussen  er  en 
livlig  og  aktiv  kvinde,  der 
selv  sørger  for  sine  daglige 
indkøb.  Fritiden  bruger 
søster  Rasmussen  til  at 
producere  kunstbroderier, 
som  hun  for  ti  år  siden 
begyndte  at  gå  på  kursus  for 
at  lære. 

Kurset  er  efterhånden 
blevet  mere  for  det  sociale 
samværs  skyld,  for  efter  ti 
år  er  søster  Rasmussen  ble- 
vet lidt  af  en  ekspert. 


Søster  Rasmussen  har  tre 
børn  og  også  børne  og  -ol- 
debørn. 

På  spørgsmålet  om  søster 
Rasmussen  når  at  blive  100 
år,  lød  svaret  kvikt  og  uden 
tvivl:  »Selvfølgelig.« 

»Kirkenyt  ønsker  søster 
Rasmussen  hjertelig  tillykke 
med  de  90  og  held  og  lykke 
de  næste  ti  år. 

SP 


Trods  sine  90  år 
tager  søster  Rasmussen 
stadigvæk  på  sygebesøg 
for  at  glæde  andre . 
(FOTO:  TD) 

mand  så  templet 

Uddrag  af  et  brev 
til  Church  News  fra 
søster  Child,  der 
tjener  som  fuldtids- 
missionær  med  sin 
mand  i  Nigeria  Port 
Harcourt  missionen. 
Bror  og  søster  Child 
kommer  fra  Rupers 
1.  Ward  i  Idaho 
i  USA. 

Som  missionærer  i  Port 
Harcourt  missionen  i 
Nigeria,  deltog  vi  for  nyligt 
i  Anthony  Ozodimma 
Obinnas  begravelse  i  Aboh 
Mbaise  i  Nigeria.  Han  døde 
den  25.  august  1995. 

Bror  Obinna,  der  blev 
67,  var  skolelærer  og  leder 
og  den  første,  der  blev  om- 
vendt til  Kirken  og  døbt 
under  det  første  indledende 
besøg  til  Vestafrika  af  æld- 


.feti  ti- 


sterne Rendeli  Mabey  og 
Edwin  Q.  Cannon  og  deres 
hustruer. 

De  ankom  i  Lagos  den  8. 
november  1978,  og  bror 
Obinna  blev  døbt  den  21. 
november.  Bror  Obinna 
havde  haft  kontakt  med 
Kirken  de  foregående  8  år 
og  havde  organiseret  en 
uofficiel  gruppe,  der  mødtes 
under  Kirkens  navn.  Han 
blev  kaldet  til  at  være  den 
første  grenspræsident. 

Ved  hans  begravelse  blev 
der  sagt  følgende  om  ham: 
»Hans  karriere  som  lærer 
spredte  sig  over  en  periode 
på  fire  årtier.  Han  var  en 
fuldendt  lærer,  der  taklede 
sin  profession  med  så  me- 
gen hengivenhed  og  kærlig- 
hed, at  han  var  afholdt  af 
mange  af  hans  elever. 

Det  faktum,  at  hans  ele- 
ver senere  blev  læger,  inge- 
niører, akademikere  med 
betydeligt  omdømme  og  i 


■  .  nde 

øvrigt  udmærkede  sig  inden 
for  mange  andre  aspekter  i 
livet,  er  et  vidnesbyrd  om 
det  gode  grundlag,  han  som 
lærer  lagde  for  dem. 

Om  sin  omvendelse  til 
Kirken,  skrev  bror  Obinna 
selv,  at  han  i  1965  havde 
en  drøm,  hvori  han  blev 
ført  til  en  smuk  bygning, 
der  var  meget  elegant  og 
kompliceret  i  dens  design. 
Igen  i  1969  og  1970  gentog 
drømmen  sig. 

I  1970,  under  den  nigeri- 
anske borgerkrig,  mens  bror 
Obinna  var  tvunget  til  at 
blive  i  sit  hjem,  læste  han 
tilfældigvis  i  et  gammelt 
nummer  af  Det  Bedste  fra 
1958,  der  indeholdt  en  arti- 
kel om  Kirken  og  et  billede 
af  Salt  Lake  templet.  Da 
han  så  billedet,  blev  han 
meget  begejstret.  Han  var 
sikker  på,  at  dette  var  et 
billede  af  bygningen  fra 
hans  drøm. 


Bror  Obinna  kontaktede 
straks  miss  ionsafdel  ingen  i 
Salt  Lake  City,  Utah,  men 
han  måtte  vente  8  år,  før  de 
første  missionærer  kom  til 
Nigeria.  Der  gik  ikke  engang 
to  uger  fra  deres  ankomst,  før 
bror  Obinna  og  forskellige 
medlemmer  af  hans  familie 
blev  døbt.  Det  meste  af  bror 
Obinnas  familie  er  nu  med- 
lem af  Kirken,  og  mange  af 
dem  var  til  stede  ved  hans 
begravelse. 

Selvom  jeg  aldrig  har 
haft  det  privilegium  at  mø- 
de bror  Obinna  var  jeg 
utrolig  imponeret  over  den 
stærke  ånd,  der  var  tilstede 
ved  hans  begravelse. 

Man  fornemmede  tyde- 
ligt, at  han  var  en  af  Her- 
rens udvalgte  der  med  sik- 
kerhed havde  udført  sin  jor- 
diske mission  ved  at  bringe 
evangeliet  til  Nigeria  og 
Afrika. 

CN/RED 

Præsident  Hinckley 
besøger  præsident 
Clinton  i  Det  Hvide  Hus 


mm  p 


Fræsident  Hinckley  besøgte 
den  amerikanske  præsident 
Bill  Clinton  i  Det  Hvide  Hus. 
(FOTO:  Church  News) 


Ved  et  historisk  besøg 
hos  den  amerikanske 
præsident  Bill  Clinton  i 
Det  Hvide  Hus  den  13.  no- 
vember overrakte  præsident 
Hinckley  personligt  præsi- 
denten en  kopi  af  Det  Før- 
ste Præsidentskabs  prokla- 
mation om  familien.  Ved 


samme  lejlighed  overrakte 
profeten  også  præsidenten 
en  bog  indeholdende  en 
kopi  af  præsidents  anetavle, 
der  gik  6  generationer  tilba- 
ge. En  anden  bog,  der  inde- 
holdt anetavlen  for  den 
amerikanske  førstedame 
Hillary  Rodham  Clinton, 


blev  også  overrakt.  En  kopi 
af  begge  familiers  anetavler 
blev  præsenteret  til  parrets 
datter  Chelsey. 

Præsident  Hinckley  be- 
skrev præsident  Clinton 
som  værende  meget  tak- 
nemmelig for  gaven. 

-  Han  kiggede  bogen 
igennem,  og  vi  talte  om 
hans  forfædre,  sagde  præsi- 
dent Hinckley. 

Talte  om  familien 

Familien  var  det  dominere- 
de emne  der  blev  talt  om 
mellem  den  amerikanske 
præsident  og  Kirkens  pro- 
fet. 

-  Det  er  vores  holdning, 
at  hvis  vi  skal  forbedre  na- 
tionen, så  må  vi  begynde 
med  at  forbedre  familien, 
sagde  præsident  Hinckley 
under  en  pressekonference 
umiddelbart  efter  besøget 
hos  den  amerikanske  præsi- 
dent. 

Profeten  har  tidligere 
mødt  præsident  Clinton. 
Det  var  i  1992  ved  et  besøg 
under  den  amerikanske 
valgkamp.  Ved  dette  besøg 
mødtes  Bill  Clinton  med 
Det  Første  Præsidentskab  i 
Salt  Lake  City. 

-  Vi  havde  et  vidunder- 
ligt besøg,  fortalte  præsi- 
dent Hinckley,  der  tilføje- 
de, at  vicepræsident  Al 
Gore  også  var  tilstede 
under  noget  af  samtalen. 

Ældste  Neal  A.  Maxwell, 
medlem  af  De  Tolvs  Kvo- 
rum  og  formand  for  Kirkens 
komité  for  informations-og 
samfundstjeneste,  ledsagede 
præsident  Hinckley  til  Wa- 
shington. 

Overrækkelsen  af  prokla- 
mationen til  præsident  Clin- 
ton ledte  til  en  samtale  om 


familiens  betydning.  Præsi- 
dent Hinckley  udtalte,  at 
præsident  Clinton  påskøn- 
nede, hvad  Kirkens  ledere 
havde  at  sige  om  familiens 
betydning,  og  udviste  stor  re- 
spekt for  deres  synspunkter. 

Præsident  Hinckley  sag- 
de også,  at  præsident  Clin- 
ton på  det  sidste  har  talt 


meget  om  vigtigheden  af  fa- 
milien, og  for  det  udtrykte 
Kirkens  ledere  deres  tak- 
nemmelighed over  for  den 
amerikanske  præsident. 

Under  det  30  minutters 
lange  besøg  diskuterede  de 
to  ledere  slet  ikke  politik. 

Under  en  reception  for 
SDH-medlemmer  af  den 


amerikanske  kongres  udtal- 
te præsident  Hinckley,  at 
han  ikke  var  kommet  til 
Washington  for  at  diskutere 
politik,  men  for  at  fortælle 
præsident  Clinton,  at  vi 
som  kirke  beder  for  ham, 
som  vi  gør  for  alle  valgte  le- 
dere. 

RED 


Biskop  Bateman  udpeget  som 
præsident  for  BYU 


Biskop  Merrill  J.  Bate- 
man, som  i  øjeblikket 
er  Kirkens  Præsiderende  Bi- 
skop, er  den  nye  rektor  for 
Brigham  Young  University  i 
Provo  i  Utah  i  USA.  Han 
vil  samtidig  tjene  i  De 
Halvfjerds'  Første  Kvorum. 

Udnævnelsen,  der  har 
virkning  fra  1.  januar  1996, 
blev  bekendtgjort  af  præsi- 
dent Gordon  B.  Hinckley, 
som  er  formand  for  BYUs 
bestyrelse. 

Ældste  Bateman  efter- 
følger Rex  E.  Lee,  som  har 
anmodet  om  at  blive  fri- 
gjort fra  sin  stilling  grundet 
voksende  helbredsproble- 
mer. Rex  E.  Lee  blev  udpe- 
get som  BYUs  10.  rektor  i 
oktober  1989. 

Ældste  Bateman,  der  er 
59,  har  tidligere  været  til- 
knyttet BYU,  idet  han  der 
har  undervist  i  økonomi  og 
været  dekan  for  ledelsesfa- 
kultetet.  Han  har  tidligere 
undervist  i  økonomi  på 
Ghanas  universitet  samt 
undervist  i  økonomi  på  det 
amerikanske  flyvevåbens 
akademi  i  Colorado.  Han 


har  tjent  i  forskellige  leder- 
stillinger i  chokoladefirma- 
et Mars  i  USA  og  England. 
Han  ledte  sin  egne  konsu- 
lent- og  investeringsfirmaer, 
da  han  blev  kaldet  til  De 
Halvfjerds'  Andet  Kvorum  i 
juni  1992.  Han  blev  kaldet 
som  Den  Præsiderende  Bi- 
skop i  april  1994- 

Ældste  Bateman  har  ud- 
over sin  forretningskarriere 


viet  sit  liv  til  tjeneste  i  Kir- 
ken. Han  har  som  voksen 
tjent  som  biskop,  og  som 
høj  rådsmed  lem  syv  gange 
og  to  gange  som  stavspræsi- 
dent.  Han  var  regionalre- 
præsentant, da  han  blev 
kaldet  som  generalautoritet. 
Han  har  siden  tjent  som 
præsident  for  Kirkens  Asi- 
en Nord  Område,  der  er  ba- 
seret i  Tokyo. 


Ældste  Bateman,  der  er 
født  i  Lehi  i  Utah,  læste 
til  sin  bachelor-eksamen 
i  økonomi  ved  University 
of  Utah  og  tog  doktorgrad 
i  økonomi  ved  Massa- 
chusetts Institute  of  Tech- 
nology. Han  giftede  sig  med 
Marylin  Scholes  i  1959  i 
templet  i  Salt  Lake  City. 
De  har  syv  børn  og  16  bør- 
nebørn. 

Kirkens 
velfærdsindsats  vokser 
over  hele  verden 


SALT  LAKE  CITY  - 
Selvom  Kirken  har  væ- 
ret aktivt  involveret  i  nød- 
hjælp og  humanitær  indsats 
over  hele  verden  i  mange 
år,  er  der  lagt  en  stigende 
vægt  på  denne  indsats  i  det 
sidste  ti-år.  Kirken  fokuserer 
på  at  frelse  liv  og  lindre  li- 
delse samt  øge  uafhængig- 
hed og  produktivitet  hos 
mennesker  i  risikogrupper. 
Nye  tal  viser,  at  Kirken  si- 
den 1985  har  iværksat 
1.154  hjælpeprojekter  og 
209  uafhængighedsprojek- 
ter  i  mere  end  114  lande. 

Denne  humanitære  ind- 
sats har  fast  udgangspunkt  i 
kong  Benjamins  formaning: 
»Når  I  er  i  jeres  medmen- 
neskers tjeneste,  tjener  1 
blot  Gud«  (Mosiah  2:17). 

Kirkens  humanitære 
indsats  har  i  det  forløbne  år 
omfattet  deltagelse  i  flere 
end  400  hungersnød-,  infra- 
struktur og  hjælpeprojekter 
i  Asien,  Østeuropa,  Afrika, 
Latinamerika,  Caribien, 
USA  og  Canada.  Kirken 
har  sammen  med  mere  end 
350  private  hjælpeorganisa- 
tioner, samfundsorganer  og 
andre  kirker  deltaget  i  disse 
projekter.  -  ' 

Midlerne  til  denne 
hjælp  er  kommet  fra  med- 
lemmer og  andre  bidrag. 
Meget  af  naturaliehjælpen 
(ikke  i  penge)  er  tilveje- 
bragt gennem  produkter, 
som  er  produceret  og  givet 
af  Kirkens  medlemmer. 


Tøj  og  mad 

Projekterne  i  1994  omfatter 
så  forskellige  aktiviteter  som 
at  sende  over  4  millioner 
tons  brugt  tøj  med  skib  i  og 
uden  for  USA  til  fordeling 
blandt  flygtninge,  tvangsfor- 
flyttede familier  og  andre 
trængende  enkeltpersoner. 
Særlig  opmærksomhed  har 
været  vist  over  for  behove- 
ne i  Rwanda,  hvor  der  er 
blevet  skænket  for  ca.  8 
millioner  kroner  i  form  af 
mad,  tøj,  medicin  og  anden 
hjælp  til  flygtningene.  Yder- 
ligere madvarer  er  blevet  gi- 
vet til  fordelingscentraler  og 
madvareprogrammer  for 
hjemløse  og  trængende  i  ad- 
skillige nationer. 

Katastrofehjælp  er  blev 
ydet  til  medlemmer  og  ik- 
ke-medlemmer  efter  orka- 
ner, vulkanudbrud,  jord- 
skælv og  andre  naturkata- 
strofer i  Japan,  Afrika,  Fi- 
lippinerne, Pakistan  og  i 
USA. 

Hjælp  til  Østeuropa 

Der  fokuseres  i  øjeblikket 
på  at  hjælpe  de  trængende 
befolkninger  i  en  række  øst- 
europæiske lande  og  lande, 
som  tidligere  var  en  del  af 
USSR.  Der  er  blevet  sendt 
mad,  tøj,  medicinsk  udstyr, 
lærebøger  og  andre  forsy- 
ninger til  Rusland,  Letland, 
Estland,  Litauen,  Moldavi- 
en,  Rumænien,  Bulgarien, 
Kroatien,  Albanien,  Ukrai- 
ne og  Polen  i  1994- 


Kirken  har  i  stigende  grad 
reageret  på  anmodninger 
fra  regeringer,  hvor  der  ek- 
sisterer særlige  behov  for 
modne  missionærpar  med 
færdigheder  og  erfaring  i 
medicin,  uddannelse,  han- 
dicaphjælp og  andre  libera- 
le erhverv.  Fuldtidsmissio- 
nærægtepar  udfører  nu  hu- 
manitære missioner  i  Euro- 
pa, Afrika,  Asien  og  Latin- 
amerika. Læger,  sygeplejer- 
sker, lærere  og  andre  har 
udført  kortere  konsulentop- 
gaver for  ministerier,  hospi- 
taler, skoler  og  andre  insti- 
tutioner i  mange  lande. 

Støtte  til  lokale  projekter 

Mange  projekter  har  beskæf- 
tiget sig  med  at  bekæmpe  år- 
sagerne til  fattigdom  og  li- 
delse ved  at  støtte  lokal  in- 
frastrukturprojekter. Be- 


handling af  fødevarekorn  i 
Ghana,  læseprogrammer  i 
Afrika,  andelslån  i  landsbyer 
i  Thailand,  Costa  Rica,  El 
Salvador  og  Nicaragua  samt 
landbrugsudvikling  i  Zim- 
babwe og  Kenya  er  eksem- 
pler på  sådanne  projekter. 

Selv  om  Kirken  somme 
tider  selv  iværksætter  pro- 
grammer, så  kanaliseres  ind- 
satsen ofte  gennem  andre 
organer,  som  har  ry  for  ær- 
lig og  effektiv  indsats. 

Men  måske  vigtigere 
end  Kirkens  hjælp  som  in- 
stitution er  det  bidrag,  som 
de  hellige  yder  direkte  over- 
alt i  verden.  Medlemmer  og 
fuldtidsmissionærer  yder 
millioner  af  timer  i  form  af 
barmhjertighedstjeneste  og 
humanitær  tjeneste  i  de 
samfund,  hvor  de  lever  eller 
tjener. 


Tal  1985-1995 

Antal  velfærdsmissionærer  i  43  lande 

383 

Antal  større  katastrofehjælpsaktioner  (1985-95)  73 

Humanitær  hjælp  (1985-1994): 

•  Kontanthjælp 

142,5  mil.  kr. 

•  Total  værdi  af  hjælpen 

435  mil.  kr. 

•  Lande  hjulpet 

109 

•  Madhjælp  (ton) 

3.615 

•  Medicinudstyr  fordelt  (ton) 

243 

•  Tøj  hjælp  (ton) 

11.200 

